Ironman Copenhagen

KMD IRONMAN Copenhagen er et internationalt triathlon sportsstævne på Ironman-distancen i og omkring København. Stævnet har en unik placering midt i en international storby som København og tiltrækker op i mod 200.000 tilskuere. Over årenes løb er mængden af udenlandske deltagere øget og i 2015 var 51% af deltagerne fra udlandet.

Det første triathlon under Ironman Copenhagen navnet blev afholdt den 18. august 2013. Den næste er planlagt afholdt d. 20. august 2023.

Historie 
Stævnet er en fortsættelse af det fra år 2010 tilsvarende Challenge Copenhagen stævne, men er omnavngivet (eng. re-branded) og nu officelt kvalificerende til Ironman-verdensmesterskabet IRONMAN World Championship på Kailua-Kona, Hawaii. Arrangøren (YWC Sports ApS) der hidtil har haft dansk licens til at afholde triathlon stævner i Challenge-serien blev den 25. juni 2013 købt af World Triathlon Corporation og oplyste på en pressekonference den 2. juli 2013 at triathlonstævnet i København herefter vil arrangeres som Ironman Copenhagen.

Challenge Copenhagen 
Challenge Copenhagen afholdtes første gang 15. august 2010 i København og Nordsjælland og efter sigende det første internationale triathlon der afholdtes omkring en hovedstad. Disciplinen var en Ironman og svømmedelen (3,8 km) blev afholdt i Amager Strandpark, cykeldelen (180 km) på en rute op ad Strandvejen og ned ad Kongevejen og marathonløbet (42,2 km) på en rute omkring havnefronten i København.

To eller tre personer kunne deles om at være svømmer, cykelrytter og løber. Disse stafethold kunne godt være af blandet køn.

Challenge Copenhagen var en del af Challenge-serien med søsterløb i Tyskland, Spanien, Frankrig og New Zealand. Quelle Challenge Roth er seriens hovedløb og verdens største langdistance triatlonstævne.

Organisationen (YWC Sports Aps) der havde dansk licens til og arrangerede triathlon under Challenge-serie navnet blev d. 25. juni 2013 købt af World Triathlon Corporation og oplyste på en pressekonference d. 2. juli 2013 at triathlon stævnet i København herefter vil arrangeres som KMD Ironman Copenhagen.
Felix Walchshöfe (CEO i Challenge Family) oplyste tillige i en pressemeddelse d. 2. juli 2013 at de afbryder licens-kontrakten med YWC Sport Aps selv om der 2 år tilbage.

Skifteområder 
Da skifteområderne for svømning-cykling (T1) og cykling-løb (T2) var fysisk adskilte, anvendte atleterne et system af farvede tasker til deres sportsudstyr.

Rute 

 Svømning (3,8 km) afholdes i Amager Strandpark,
 Cykling (180 km) køres på en rute op ad Strandvejen og ned ad Kongevejen,
 Marathonløb (42,2 km) på en rute omkring havnefronten i København.

Vindere 

Tabel for individuelle atleter som stillede op / gennemførte fuld Ironman, dvs. stafethold ikke inkluderet.

Søsterløb 
Der findes en række søsterløb i Ironman-serien heriblandt de tre nordiske søsterløb (70.3-løbene er den halve distance (70,3 miles)):

 KMD IRONMAN 70.3 Kronborg (Danmark)
 KMD 5150 Aarhus (ændres i 2016 fra KMD IRONMAN 70.3 Aarhus til den olympiske distance) (Danmark)
 Ironman Kalmar (Sverige)
 IRONMAN 70.3 Haugesund (Norge)

Trivia 
Tilmeldingerne til 2014-udgaven blev udsolgt efter kun 6½ time.

Referencer

Eksterne henvisninger 
 Officiel hjemmeside for Ironman Copenhagen

Triatlonkonkurrencer
Svømning i Danmark
Sport i København